CELEX: 62022TN0219
Language: ga
Date: 2022-04-22 00:00:00
Title: Cás T-219/22: Caingean arna tabhairt an 22 Aibreán 2022 – Wallmax v EUIPO – Roxtec (Léiriú ar chearnóg ghorm ina bhfuil ocht gciorcal dhubha chomhlárnacha)

20.6.2022   
            
            
               GA
            
            
               Iris Oifigiúil an Aontais Eorpaigh
            
            
               C 237/63
            
         
      Caingean arna tabhairt an 22 Aibreán 2022 – Wallmax v EUIPO – Roxtec (Léiriú ar chearnóg ghorm ina bhfuil ocht gciorcal dhubha chomhlárnacha)
      (Cás T-219/22)
      (2022/C 237/84)
      Teanga inar taisceadh an t-iarratas: an Béarla
      
         Páirtithe
      
      
         Iarratasóir: Wallmax Srl (Milan, an Iodáil) (ionadaithe: F. Ferrari, L. Goglia agus G. Rapaccini, Dlíodóirí)
      
         Cosantóir: Oifig Maoine Intleachtúla an Aontais Eorpaigh (EUIPO)
      
         Páirtí eile sna himeachtaí os comhair an Bhoird Achomhairc: Roxtec AB (Karlskrona, an tSualainn)
      
         Sonraí na n-imeachtaí os comhair EUIPO
      
      
         Dílseánach an trádmhairc faoi cheist: An t-iarratasóir atá os comhair na Cúirte Ginearálta
      
         Trádmharc atá faoi cheist: Marc fíortha de chuid an Aontais Eorpaigh (Léiriú ar chearnóg ghorm ina bhfuil ocht gciorcal dhubha chomhlárnacha) – Trádmharc de chuid an Aontais Eorpaigh Uimh. 7 376 023
      
         Nós imeachta os comhair EUIPO: Imeachtaí maidir le cealú
      
         Cinneadh atá faoi chonspóid: Cinneadh ón dara Bord Achomhairc de EUIPO an 10 Feabhra 2022 i gCás R 1093/2021-2
      
         An t-ordú atá á lorg
      
      Iarann an t-iarratasóir ar an gCúirt Ghinearálta:
      
                  —
               
               
                  An cinneadh atá faoi chonspóid a chur ar neamhní go páirteach, sa chuid ina measann an dara Bord Achomhairc nach bhfuil an trádmharc atá faoi chonspóid neamhbhailí de bhun Airteagal 7(e)(ii) de Rialachán (AE) 2017/1001 ó Pharlaimint na hEorpa agus ón gComhairle maidir leis na hearraí seo a leanas: Aicme 6 – Séalaí treá cábla agus píopa, déanta as miotal; frámaí séalaithe déanta as miotail; Aicme 17 – Frámaí séalaithe, déanta as plaisteach nó rubair; Aicme 19 – Píopaí dochta neamh-mhiotalacha le haghaidh tógála; frámaí séalaithe neamh-mhiotalacha;
               
            
                  —
               
               
                  an cinneadh atá faoi chonspóid a chur ar neamhní go páirteach, sa chuid inar neamhnigh an dara Bord Achomhairc cinneadh an Rannáin Cealúcháin maidir leis an gcinneadh ar chostais;
               
            
                  —
               
               
                  mar thoradh ar an méid thuas, seasamh le cinneadh an Rannáin Cealúcháin de EUIPO a rinneadh an 23 Aibreán 2021;
               
            
                  —
               
               
                  Ordú do EUIPO costais na n-imeachtaí seo a íoc.
               
            
         Saincheist dlí arna maíomh
      
      
                  —
               
               
                  Sárú ar Airteagal 7(1)(e)(ii) de Rialachán (AE) 2017/1001 ó Pharlaimint na hEorpa agus ón gComhairle.